Translate the text from Welsh to English.



 
Y llynedd cyhoeddais yr ymgynghoriad “Brexit a’n Moroedd”, y cam cyntaf yn y gwaith o ddatblygu polisi pysgodfeydd sy’n gweithio ar gyfer Cymru, ond nid oedd yr un ohonom yn gallu rhagweld beth oedd o’n blaenau. Gwnaeth y posibilrwydd o Brexit heb gytundeb ac effaith gatastroffig pandemig Covid\-19 ar y diwydiant, newid popeth a symudodd y ffocws i gefnogi’r diwydiant yn ystod y cyfnod hynod heriol hwn. Agorodd Grant Pysgodfeydd Cymru ar 23 Ebrill 2020\. Gwnaethom dderbyn ceisiadau ar gyfer 158 o gychod, sy’n cynrychioli 97% o gychod cymwys, gwnaed taliadau gwerth tua £500,000\.  


Mae’r posibilrwydd o ymadael â’r UE heb gytundeb wedi parhau; nid yw Bil y Farchnad Fewnol a gafodd ei gyhoeddi gan Lywodraeth y DU yn argoeli’n dda ar gyfer dyfodol ein safonau amgylcheddol a diogelwch bwyd uchel yng Nghymru, nac o ran sut a ble y gwneir penderfyniadau allweddol yn y dyfodol.   


Wrth inni nesáu at ddiwedd y cyfnod pontio, ac o ganlyniad baratoi i adael y Polisi Pysgodfeydd Cyffredin, mae’n rhaid inni ddatblygu ein polisi ein hunain ar gyfer dyfodol Cymru. Felly, rwy’n cyhoeddi “Crynodeb o Ymatebion” i Brexit a’n Moroedd ac amlinelliad o’n camau nesaf ni. Gwnaethom dderbyn 55 o ymatebion i’r Ymgynghoriad a hoffwn ddiolch i’r rheini a gymerodd o’u hamser i ymateb. 


Mae’r fframwaith ar gyfer y ffordd y byddwn yn gweithredu ledled y DU ar ôl ymadael â’r UE yn cael ei ddatblygu, a’r sail ddeddfwriaethol ar gyfer y fframwaith hwn yw Bil Pysgodfeydd y DU. Byddwn yn amlinellu ein polisïau ar gyfer cyfrannu at y gwaith o gyflawni’r amcanion ar gyfer pysgodfeydd yn y Cyd\-ddatganiad Pysgodfeydd. Bydd y polisïau hyn yn cael eu hamlinellu yn y Cyd\-ddatganiad ar y gyd â’r gweinyddiaethau pysgodfeydd eraill, ond byddant yn llawn barchu natur ddatganoledig pysgodfeydd. Bydd y Cyd\-ddatganiad yn cynnwys datganiad ar ein bwriad i ddefnyddio Cynlluniau Rheoli Pysgodfeydd, ac yn amlinellu polisïau ar y ffordd y byddwn yn rheoli ein pysgodfeydd a’n stociau pysgod mewn modd cynaliadwy ar gyfer cenedlaethau’r dyfodol.


Wrth wraidd ein polisi pysgodfeydd ar gyfer Cymru yn y dyfodol bydd ein gwerthoedd craidd, sef cyfiawnder economaidd, amgylcheddol a chymdeithasol. Rhaid inni ddatblygu polisi cynaliadwy sy’n seiliedig ar ecosystemau ac yn cyd\-fynd â phob polisi morol arall. Mae Cynllun Morol Cenedlaethol Cymru yn ein galluogi i wneud hyn. Mae’n darparu fframwaith dealladwy ar gyfer rheoli morol ac yn gwneud yn glir mai ein nod yw cefnogi a diogelu sector pysgota cynaliadwy, amrywiol a phroffidiol. Mae hyn yn cynnwys hyrwyddo dalfeydd cynaliadwy a manteisio i’r eithaf ar werth economaidd y pysgod sy’n cael eu glanio.


Awgrymodd llawer o ymatebwyr i’r ymgynghoriad ffyrdd y gallai’r diwydiant elwa ar gyfleoedd pysgota ychwanegol wedi eu dyrannu i’r DU. Felly, rydym wedi cymryd camau i gynyddu’r cyfleoedd sydd ar gael i gychod o dan ddeg metr, a byddwn yn parhau i wneud hynny.


Rwyf wedi ymrwymo i gynyddu cyfleoedd pysgota ar gyfer ein diwydiant pysgota yng Nghymru, gan sicrhau bod Cymru yn derbyn ei chyfran deg o unrhyw gyfleoedd newydd o fewn Dalfeydd Mwyaf a Ganiateir presennol, ac o ganlyniad caniatáu rhagor o weithgarwch economaidd, cefnogi ein cymunedau arfordirol a chaniatáu gweithgareddau newydd fel prosesu.


Yn ganolog i gynaliadwyedd pysgodfeydd Cymru mae’r angen am system fodern a hyblyg ar gyfer rheoli stociau domestig nad ydynt yn rhan o’r cwota. Bydd systemau rheoli hyblyg yn rhoi’r offerynnau a’r mecanweithiau inni ar gyfer rheoli ein stociau pysgod, trwy alluogi ymyriadau mwy amserol wrth ymateb i newidiadau yn yr amgylchedd a lefelau stoc gan sicrhau bod stociau a’r amgylchedd yn cael eu diogelu ar yr un pryd â chynyddu’r manteision maent yn eu darparu i gymunedau arfordirol cymaint ag y bo modd. Mae ein pysgodfeydd yn adnoddau naturiol gwerthfawr iawn, ac rwyf yn parhau i fod wedi ymrwymo’n llawn i gyflwyno systemau rheoli hyblyg sy’n seiliedig ar dystiolaeth ar gyfer amrediad o bysgodfeydd Cymru fel cregyn moch, cregyn bylchog a chocos.


Mae’r pwerau cyfreithiol priodol yn hanfodol er mwyn inni gyflawni ein polisïau a’n dyheadau ar gyfer y dyfodol. Bil Pysgodfeydd y DU yw'r cam cyntaf, ac ar hyn o bryd mae ar ei daith drwy Senedd y DU. Ar gais Llywodraeth Cymru mae’r Bil yn darparu ar gyfer materion datganoledig, ac rwy’n rhoi diweddariadau i Senedd Cymru drwy weithdrefnau’r Memorandwm Cydsyniad Deddfwriaethol wrth i Senedd Cymru a Senedd y DU graffu ar y Bil.


Mae’r Bil yn galluogi sefydlu fframwaith clir a chadarn ar gyfer y DU er mwyn rheoli ein pysgodfeydd, ac mae’n darparu’r pwerau a’r mecanweithiau rheoli sydd eu hangen ar Senedd Cymru a Llywodraeth y DU ar gyfer datblygu cynlluniau rheoli pysgodfeydd yng Nghymru yn dilyn ymadael â’r UE. Er ein bod yn parhau i fod wedi ymrwymo i fframwaith y DU, ein bwriad yw ymdrin â’r pwerau ar gyfer Gweinidogion Cymru yn y Bil nad ydynt yn rhan o’r fframwaith fel mesur dros dro nes i Fil ar gyfer Pysgodfeydd Cymru gael ei gyflwyno i’r Senedd.      


Yn bwysig, mae Bil y DU yn gwneud darpariaeth ar gyfer estyn cymhwysedd deddfwriaethol y Senedd mewn materion sy’n ymwneud â physgota, pysgodfeydd ac iechyd pysgod ym mharth Cymru. Mae hwn yn gam cyfansoddiadol sy’n galluogi Llywodraeth Cymru i gyflwyno Bil Pysgodfeydd cydgysylltiedig mewn perthynas â Chymru a’i pharth ehangach, gyda’r nod o ddarparu’r pwerau cyfreithiol i lunio ein polisïau ar gyfer pysgodfeydd yn y dyfodol.


Mae pandemig Covid\-19 wedi lleihau ein masnachu â’n prif farchnadoedd yn sylweddol, ac wedi llesteirio ein cynlluniau i hyrwyddo bwyd môr o Gymru yn ystod 2020\. Wrth i’r marchnadoedd adfer, byddwn yn sicrhau bod ein bwyd môr yn cael ei hyrwyddo ar bob cyfle. Mae’r UE yn parhau i fod y brif farchnad ar gyfer bwyd môr o Gymru, ac oherwydd yr heriau sy’n gysylltiedig ag allforio cynhyrchion byw mae mynediad dilyffethair at y farchnad sengl yn parhau i fod yn flaenoriaeth. Fodd bynnag, rydym eisoes am sicrhau marchnadoedd amrywiol a chynaliadwy ar gyfer bwyd môr o Gymru yn y wlad hon a’r tu hwnt i’r UE.


Roedd ymatebwyr i ymgynghoriad Brexit a’n Moroedd yn glir; rhaid inni wneud mwy i gynyddu’r farchnad ddomestig, a chynyddu diddordeb cwsmeriaid mewn bwyd môr o Gymru drwy addysg a marchnata. Byddwn yn parhau i weithio gyda Seafish ar eu hymgyrchoedd fel “Fish is the Dish” ac “Wythnos Bwyd Môr”. 


Dywedodd ymatebwyr y byddai buddsoddi mewn brand ar gyfer bwyd môr o Gymru, yn seiliedig ar gynhyrchion cynaliadwy o ansawdd uchel, yn cynyddu’r galw. Rydym yn gweithio gyda’r diwydiant ar raglen datblygu’r farchnad gwerth £1 miliwn a dull clir ar gyfer brandio.


Roedd rhai ymatebion manwl iawn i’r cwestiynau am ddyframaethu yn yr ymgynghoriad. O'r rheini a atebodd y cwestiwn hwn, roedd llawer yn teimlo bod Gorchmynion Pysgodfa Unigol yn parhau i fod y ffordd fwyaf priodol ar gyfer trwyddedu dyframaethu, ac y byddai angen ystyried unrhyw newidiadau i ddeddfwriaeth yn ofalus. Rydym eisoes wedi symleiddio’r broses weinyddu er mwyn prosesu ceisiadau mewn modd mwy amserol.  


Dywedodd ymgyngoreion, er mwyn i’r diwydiant pysgota ffynnu, fod moroedd iach ac amrywiol yn hanfodol, ac i sicrhau hyn mae angen inni gasglu’r dystiolaeth sydd ar gael ynghylch iechyd stociau pysgod ac effaith pysgota arnynt. Bydd sail dystiolaeth well yn ategu ein polisïau pysgodfeydd, gan gynnwys sicrhau Cynnyrch Cynaliadwy Mwyaf, er mwyn rheoli ein stociau mewn modd cyfrifol. Ym mis Medi 2019, cyhoeddais Strategaeth Tystiolaeth Forol Cymru, ar y cyd â Chyfoeth Naturiol Cymru, i weithio gyda phartneriaid o gyrff cyhoeddus, preifat a gwirfoddol, i gasglu’r dystiolaeth sydd eu angen er mwyn gwneud hyn. Mae swyddogion yn gweithio i ddatblygu cynlluniau Tystiolaeth Pysgodfeydd a Dyframaethu ar gyfer Cymru, yn amlinellu sut y bydd yr anghenion tystiolaeth yn y Strategaeth Tystiolaeth Forol yn cael eu bodloni. Bydd y cynllun cyntaf yn cael ei gyhoeddi yn 2021\.   


Bydd angen i Lywodraeth Cymru helpu diwydiant pysgota Cymru i dyfu a manteisio i’r eithaf ar unrhyw gyfleoedd yn dilyn ymadael â’r UE drwy raglen olynol i Gronfa’r Môr a Physgodfeydd Ewrop. Roedd ymatebwyr yn glir y dylai unrhyw gymorth ar gyfer y diwydiant gynnwys cymhellion i annog arferion cynaliadwy, gwella diogelwch ac amodau gweithio ar gychod, cefnogi busnesau newydd, gwarchod yr amgylchedd morol a hyrwyddo pysgod a chynhyrchion pysgod o Gymru. Rydym yn gweithio ar gynlluniau ar gyfer rhaglen newydd i ategu datblygu cynaliadwy yn y sectorau pysgota a dyframaethu, a chefnogi twf a chynnal swyddi mewn cymunedau arfordirol.


Rwy’n parhau i ganolbwyntio ar ein gweledigaeth ar gyfer y dyfodol ac rwyf wedi ymrwymo i wireddu’r weledigaeth honno. Byddwn ni hefyd yn cymryd camau effeithiol yn y tymor byr i gefnogi ac i ddiogelu pysgodfeydd a physgotwyr Cymru. Mae gennym nifer o grwpiau rhanddeiliaid sydd wedi bod yn amhrisiadwy wrth ein herio a’n cefnogi. Er mwyn gwireddu ein gweledigaeth bydd angen cryn gydweithio a chydgynhyrchu wrth greu Polisi Pysgodfeydd ar gyfer Cymru, a byddaf yn sefydlu’r seilwaith i alluogi’r cydgynhyrchu hwn.  


Diolch unwaith eto i’r rheini a gymerodd o’u hamser i ymateb i ymgynghoriad Brexit a’n Moroedd, a diolch am eich ymatebion llawn a gonest. Er bod pandemig Covid\-19 wedi oedi ein gwaith ar ddatblygu polisi pysgodfeydd ar gyfer y dyfodol, nid yw ein gweledigaeth ar gyfer diwydiant ffyniannus sy’n seiliedig ar foroedd iach a chydnerth wedi newid.







Translation:


 
Last year I published the “Brexit and our Seas” consultation as the first step in developing a fisheries policy which works for Wales but none of us could foresee what was ahead. The potential for a no deal Brexit and the catastrophic impact on the industry and the Covid\-19 pandemic, changed everything and focus moved to supporting the industry through this incredibly tough period. The Welsh Fisheries Grant opened on 23 April 2020\. We received 158 vessel applications which represents 97% of eligible vessels having applied, with approximately £500,000 in payments.


The threat of a no deal EU exit has not gone away; the publication of the UK Government’s Internal Market Bill sends a worrying signal about the future of our high environmental and food safety standards in Wales and about where and how decisions about key decisions are made in the future.


As we approach the end of the transition period and, as a consequence prepare to leave the Common Fisheries Policy, we need to develop our own Welsh future fisheries policy. I am, therefore, publishing a ‘Summary of Responses’ to Brexit and our Seas and an outline of how we will move forward. We received 55 detailed responses to the Consultation and I want to thank those who took the time to respond.  


The framework for how we will operate across the UK post\- EU exit is being developed and the legislative basis for this is the UK Fisheries Bill.  We will be setting out our policies for contributing to the achievement of the fisheries objectives in the Joint Fisheries Statement (JFS). These policies will be set out in the JFS with the other fisheries administrations, but fully respecting the devolved nature of fisheries. The JFS will include a statement on our proposed use of Fisheries Management Plans and will set out policies on how we sustainably manage our fisheries and fish stocks for future generations.


Our Welsh future fisheries policy will be rooted in our core values of economic, environmental and social justice. We must develop a sustainable, ecosystems based policy which works with all other marine polices. Our Welsh National Marine Plan allows us to do this. It provides a coherent framework for marine management and makes clear our aim is to support and safeguard a sustainable, diverse and profitable fishing sector, including promoting sustainable catch and optimising the economic value of landed fish.


Many consultation respondents suggested ways the industry could benefit from additional fishing opportunities allocated to the UK. We have, therefore, taken steps to increase fishing opportunities available to under 10m vessels and will continue to do so.


I am committed to delivering increased fishing opportunities for our Welsh Industry, ensuring Wales receives its rightful share of any new opportunities within existing Total Allowable Catches, thus allowing for increased economic activity, supporting our coastal communities and allowing for new activities such as processing.  


Central to the sustainability of Welsh fisheries is the need for a modern and flexible system of domestic management for non\-quota stocks. Flexible management systems will give us the tools and mechanisms to manage our fish stocks by enabling more timely interventions in response to changes in the environment and stock levels, ensuring both stocks and the environment are safeguarded whilst, at the same time, the social and economic benefits they provide to coastal communities are maximised. Our fisheries are valuable natural resources and I remain fully committed to introducing evidence based flexible management regimes for a range of Welsh fisheries such as whelks, scallops and cockles.


We must have appropriate legal powers in place to deliver our future policy and aspirations. The UK Fisheries Bill is the first key step and is now progressing through UK Parliament. At the request of the Welsh Government, the Bill makes provision with regards to devolved matters and I am keeping the Senedd updated via the Legislative Consent Memorandum procedures as the Bill is scrutinised by both the Senedd and UK Parliament.


The Bill enables the establishment of a clear and robust UK framework for managing our fisheries and provides necessary powers and management mechanisms for the Senedd and the Welsh Government to develop fisheries management plans in Wales following EU Exit. Whilst remaining committed to the UK Framework, it is our intention to take the non\-framework powers for Welsh Ministers in the Bill as an interim measure until a Welsh Fisheries Bill is brought forward to the Senedd. 


Importantly, the UK Bill makes provision for the extension of the Senedd’s legislative competence in matters relating to fishing, fisheries and fish health in the Welsh zone. This significant constitutional step enabling the Welsh Government to bring forward a joined up Fisheries Bill in relation to Wales and the wider Welsh zone, designed to provide the appropriate legal powers to deliver our future fisheries policy.


The Covid\-19 pandemic has significantly reduced trade with our main markets and hampered our plans to promote Welsh seafood overseas during 2020\. As markets recover, we ensure our fantastic Welsh seafood is showcased at every opportunity.


The EU remains the main market for Welsh seafood and the challenges of exporting live product means unfettered access to the Single Market remains a priority. However, we also want to secure diverse and sustainable markets at home and beyond the EU for Welsh seafood.


Respondents to the BAOS consultation were clear we must do more to increase the domestic market, with increased consumer interest in Welsh seafood through education and promotion. We will continue to work with Seafish on their promotion campaigns such as “Fish is the Dish” and “Seafood Week”. 


Respondents stated investing in a brand for Welsh seafood, based on sustainable and quality products, would increase demand. We are working with industry on a £1 million market development programme and a clear branding approach.


There were some very detailed responses to the questions on aquaculture in the consultation. Of those providing a response to this question, many felt Several Orders are still the most appropriate method for aquaculture licensing, and any changes to legislation would need to be carefully considered. We have already streamlined the administrative process to progress applications in a more timely manner.


Consultees stated to have a thriving fishing industry we must have healthy and biodiverse seas and for this we require the evidence available on the health of fish stocks and the impact of fishing on them.  An improved evidence base will support our fisheries policy, including the achievement of Maximum Sustainable Yield, to manage our stocks responsibly. In September 2019, I published the Welsh Marine Evidence Strategy jointly with NRW, to work together with partners from public, private and voluntary bodies to gather the necessary evidence required to work towards this. Officials are working to develop two\-year Welsh Fisheries and Aquaculture Evidence plans setting out how the fisheries and aquaculture evidence needs identified in the Marine Evidence Strategy will be delivered. The first Plan will be published in 2021\.


Welsh Government will need to support the Welsh fishing industry to grow and make the most of any post\-EU exit opportunities through a successor programme to EMFF. Respondents were clear any future support to the fishing industry should incentivise sustainable practices, improve safety and working conditions on vessels, support new entrants, marine conservation and promote Welsh fish and fish products.  We are working on plans for a new programme to support sustainable development in the fishing and aquaculture sectors, conservation of the marine environment and supporting growth and jobs in coastal communities.


I remain committed and focused on delivering our vision for the future, whilst also taking effective action in the short term to support and protect Welsh fisheries and fishers.


We have a number of stakeholder groups which have been invaluable in providing challenge and support. Creating a Fisheries Policy in Wales needs considerable collaboration and co\-production if we are to realise our vision and I will be establishing the architecture to allow for this co\-production to take place.  


Thank you again to those who took the time to respond to the “Brexit and our Seas” consultation and for your full and frank responses. While the Covid\-19 pandemic has delayed our work on developing a “Future Fisheries Policy”, our vision for a thriving industry, built on healthy and resilient seas remains the same.